|  |  |
| --- | --- |
| boufos1ΕΛΛΗΝΙΚΗ ΔΗΜΟΚΡΑΤΙΑΠΑΝΕΠΙΣΤΗΜΙΟ ΙΩΑΝΝΙΝΩΝΠΡΥΤΑΝΕΙΑΓΕΝΙΚΗ ΔΙΕΥΘΥΝΣΗΔΙΟΙΚΗΤΙΚΩΝ ΥΠΗΡΕΣΙΩΝ &ΑΚΑΔΗΜΑΪΚΩΝ ΥΠΟΘΕΣΕΩΝΔΙΕΥΘΥΝΣΗ ΔΙΟΙΚΗΤΙΚΟΥΤΜΗΜΑ ΠΑΝΕΠΙΣΤΗΜΙΑΚΩΝ ΟΡΓΑΝΩΝΠληροφορίες: Χριστίνα Στύλιου Τηλ: 26510-07114e-mail: cstyliou@uoi.grΠανεπιστημιούπολη, Τ.Κ. 45110 - Ιωάννινα   | Ιωάννινα, 2 Μαΐου 2023 Αρ. πρωτ.: 16062**ΠΡΟΣ:**  Όλα τα μέλη Δ.Ε.Π.της Σχολής Κοινωνικών Επιστημών του Πανεπιστημίου Ιωαννίνων |

# ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

για την ανάδειξη Κοσμήτορα της Σχολής Κοινωνικών Επιστημών

του Πανεπιστημίου Ιωαννίνων

# Η Πρύτανης του Πανεπιστημίου Ιωαννίνων

# Έχοντας υπόψη:

1. Τις διατάξεις:

α) της περ. α της παρ. 1 του άρθρου 22, των άρθρων 24, 448 και 449 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α΄ 141),

β) του άρθρου 192 του ν.4823/2021 (Α΄136).

γ) του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) – Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις» (Α΄ 184),

δ) του άρθρου 66 του ν. 4917/2022 (Α΄67), όπως τροποποιήθηκε από το άρθρο 66 του 4950/2022 (Α΄128).

1. Την υπό στοιχεία 5204/11.11.2021 Υπουργική Απόφαση (Β΄5244).
2. Την υπό στοιχεία 123024/Ζ1/06.10.2022 Κοινή Υπουργική Απόφαση (Β΄5220).
3. Την υπό στοιχεία 5795/16.11.2022 (Υ.Ο.Δ.Δ. 1126) διαπιστωτική πράξη, του Πρύτανη του Πανεπιστημίου Ιωαννίνων, συγκρότησης του Συμβουλίου Διοίκησης του Πανεπιστημίου Ιωαννίνων.
4. Την υπό στοιχεία 8501/21.12.2022 (Υ.Ο.Δ.Δ. 1201) διαπιστωτική Πράξη, του Πρύτανη του Πανεπιστημίου Ιωαννίνων, εκλογής της Πρυτάνεως του Πανεπιστημίου Ιωαννίνων.
5. Την 4458/07.11.2019 (Υ.Ο.Δ.Δ. 964) Διαπιστωτική Πράξη του Πρύτανη του Πανεπιστημίου Ιωαννίνων, εκλογής Κοσμήτορα της Σχολής Κοινωνικών Επιστημών του Πανεπιστημίου Ιωαννίνων, με θητεία από 18.11.2019 έως 31.08.2022.
6. Την υπό στοιχεία 23676/22.08.2022 πρόσκληση εκδήλωσης ενδιαφέροντος για την υποβολή υποψηφιοτήτων για το αξίωμα του Κοσμήτορα της Σχολής Κοινωνικών Επιστημών του Πανεπιστημίου Ιωαννίνων.
7. Την υπό στοιχεία 12174/24.02.2023 (Υ.Ο.Δ.Δ. 228) Πρυτανική Πράξη της Πρυτάνεως του Πανεπιστημίου Ιωαννίνων, παράταση της θητείας για χρονικό διάστημα που δεν υπερβαίνει την 31η.08.2023.
8. Την απόφαση του Συμβουλίου Διοίκησης του Πανεπιστημίου Ιωαννίνων (αριθμ. Συνεδρίας 9/02.05.2023),

# Αποφασίζει

Την έκδοση πρόσκλησης εκδήλωσης ενδιαφέροντος για την υποβολή υποψηφιοτήτων για το αξίωμα του Κοσμήτορα της Σχολής Κοινωνικών Επιστημών του Πανεπιστημίου Ιωαννίνων.

Η διάρκεια της θητείας είναι τρία (3) ακαδημαϊκά έτη, ήτοι από 1η Σεπτεμβρίου 2023 έως 31η Αυγούστου 2026.

**Α.** **ΔΙΚΑΙΩΜΑ ΥΠΟΒΟΛΗΣ ΥΠΟΨΗΦΙΟΤΗΤΑΣ, ΠΡΟΥΠΟΘΕΣΕΙΣ ΚΑΙ ΚΩΛΥΜΑΤΑ**

Δικαίωμα υποβολής υποψηφιότητας για το αξίωμα του Κοσμήτορα έχουν τα μέλη Διδακτικού Ερευνητικού Προσωπικού (Δ.Ε.Π.) βαθμίδας Καθηγητή ή Αναπληρωτή Καθηγητή της οικείας Σχολής, τα οποία τελούν σε καθεστώς πλήρους απασχόλησης κατ’ ελάχιστον για χρονικό διάστημα ενός (1) έτους κατά την καταληκτική ημερομηνία υποβολής των υποψηφιοτήτων.

Δεν επιτρέπεται να θέσουν υποψηφιότητα για το αξίωμα του Κοσμήτορα:

α) μέλη Δ.Ε.Π., τα οποία αποχωρούν από την υπηρεσία λόγω συμπλήρωσης του ανώτατου ορίου ηλικίας κατά τη διάρκεια της θητείας της προκηρυσσόμενης θέσης, ήτοι νωρίτερα από την 31η Αυγούστου 2026.

β) μέλη Δ.Ε.Π. που έχουν διατελέσει στο αξίωμα του Κοσμήτορα για τουλάχιστον δύο (2) θητείες σε Σχολή του ίδιου ή άλλου Α.Ε.Ι..

Το αξίωμα του Κοσμήτορα είναι ασυμβίβαστο με το αξίωμα άλλου μονοπρόσωπου οργάνου και ιδίως του Πρύτανη, Αντιπρύτανη, Προέδρου Τμήματος ή Διευθυντή Τομέα, καθώς και με την ιδιότητα μέλους του Συμβουλίου Διοίκησης.

**Β.** **ΔΙΑΔΙΚΑΣΙΑ ΥΠΟΒΟΛΗΣ ΥΠΟΨΗΦΙΟΤΗΤΩΝ, (ΔΙΚΑΙΟΛΟΓΗΤΙΚΑ ΚΑΙ ΠΡΟΘΕΣΜΙΑ), ΑΞΙΟΛΟΓΗΣΗ**

Η υποβολή υποψηφιοτήτων πραγματοποιείται αποκλειστικά ηλεκτρονικά στην ηλεκτρονική διεύθυνση deansocsc@uoi.gr, μέσω αποστολής της αίτησης εκδήλωσης ενδιαφέροντος, υπόδειγμα της οποίας προσαρτάται ως Παράρτημα στην παρούσα.

Η αίτηση υποψηφιότητας συνοδεύεται από:

1. Αντίγραφο Δελτίου Αστυνομικής Ταυτότητας ή Αντίγραφο Διαβατηρίου.

2. Υπεύθυνη δήλωση, στην οποία δηλώνεται ότι δεν συντρέχουν στο πρόσωπο του/της υποψηφίου/ υποψήφιας κωλύματα εκλογιμότητας. Υποψήφιος/α που κατέχει αξίωμα που είναι ασυμβίβαστο με το αξίωμα του Κοσμήτορα δηλώνει ότι γνωρίζει ότι εκπίπτει αυτοδικαίως από αυτό σε περίπτωση εκλογής του/της.

3. Σύντομο Βιογραφικό Σημείωμα, εφόσον το επιθυμεί ο/η υποψήφιος/α, προκειμένου να αναρτηθεί στην ιστοσελίδα του Ιδρύματος μαζί με την υποψηφιότητά του/της. (Προαιρετικό)

4. Πρόταση του/της υποψηφίου/ας για την ανάπτυξη των εκπαιδευτικών, ερευνητικών και λοιπών δραστηριοτήτων της Σχολής και των επιμέρους ακαδημαϊκών μονάδων της σύμφωνα με το στρατηγικό σχέδιο του Α.Ε.Ι., την Εθνική Στρατηγική για την Ανώτατη Εκπαίδευση και την Εθνική Στρατηγική Έρευνας, Τεχνολογικής Ανάπτυξης και Καινοτομίας.

Οι αιτήσεις υποψηφιότητας πρωτοκολλούνται και ο/η υποψήφιος/α ενημερώνεται ηλεκτρονικά για τον αριθμό πρωτοκόλλου που λαμβάνει η αίτησή του/της.

Με απόφαση της Κοσμητείας της Σχολής Κοινωνικών Επιστημών, που θα εκδοθεί εντός επτά (7) ημερών από την έκδοση της παρούσας πρόσκλησης, θα συγκροτηθεί Επιτροπή, αποτελούμενη από έναν (1) εκπρόσωπο κάθε Τμήματος της Σχολής Κοινωνικών Επιστημών, που είναι μέλος Δ.Ε.Π. της βαθμίδας του Καθηγητή ή Αναπληρωτή Καθηγητή, ο οποίος θα υποδεικνύεται με απόφαση της Συνέλευσης του Τμήματος. Αντικείμενο της Επιτροπής είναι: α) η προσέλκυση υποψηφίων για το αξίωμα του Κοσμήτορα, β) η αξιολόγηση των ακαδημαϊκών, επιστημονικών και διοικητικών προσόντων των υποψηφίων, καθώς και η αξιολόγηση των προτάσεων των υποψηφίων για την ανάπτυξη των εκπαιδευτικών, ερευνητικών και λοιπών δραστηριοτήτων της Σχολής και των επιμέρους ακαδημαϊκών μονάδων της, γ) η πρόσκληση των υποψηφίων για διαβούλευση με τα μέλη της Σχολής και δ) η επιλογή τριών (3) υποψηφίων ως καταλληλότερων από το σύνολο των υποψηφίων μετά από την αξιολόγησή τους και η υποβολή τεκμηριωμένης εισήγησης προς το Συμβούλιο Διοίκησης.

Η αξιολόγηση των υποψηφίων θα πραγματοποιηθεί από το Συμβούλιο Διοίκησης του Πανεπιστημίου Ιωαννίνων.

Το Συμβούλιο Διοίκησης θα αξιολογήσει τα διοικητικά, ακαδημαϊκά και ερευνητικά προσόντα των τριών (3) υποψηφίων, που θα προταθούν από την Επιτροπή που θα συγκροτηθεί από την Κοσμητεία της Σχολής σε εφαρμογή των διατάξεων της παρ. 6, του ν. 4957/2022, καθώς και τις προτάσεις που υποβλήθηκαν. Μετά από την ολοκλήρωση της αξιολόγησης, με απόφαση του Συμβουλίου Διοίκησης που θα ληφθεί με μυστική ψηφοφορία και πλειοψηφία οκτώ ενδεκάτων (8/11) εκλέγεται ο/η Κοσμήτορας μεταξύ των τριών (3) υποψηφίων. Αν δεν επιτευχθεί η απαιτούμενη πλειοψηφία, η διαδικασία θα επαναληφθεί, οπότε απαιτείται η πλειοψηφία επτά ενδεκάτων (7/11). Αν δεν επιτευχθεί ούτε η πλειοψηφία των επτά ενδεκάτων (7/11), η διαδικασία επαναλαμβάνεται, οπότε απαιτείται η απόλυτη πλειοψηφία του συνόλου των μελών. Αν και πάλι δεν επιτευχθεί η απαιτούμενη πλειοψηφία, επαναλαμβάνεται η ψηφοφορία μεταξύ των δύο πρώτων σε σειρά προτίμησης υποψηφίων, οπότε επιλέγεται ο/η υποψήφιος/α που θα συγκεντρώσει τον μεγαλύτερο αριθμό ψήφων. Η Πρόεδρος του Συμβουλίου Διοίκησης θα εκδώσει διαπιστωτική πράξη με την οποία θα ορίζεται ο/η Κοσμήτορας της Σχολής Κοινωνικών Επιστημών.

# Γ. ΥΠΟΧΡΕΩΣΕΙΣ ΚΟΣΜΗΤΟΡΑ

# Ο/Η Κοσμήτορας υποχρεούται να παρέχει προς το Συμβούλιο Διοίκησης (Σ.Δ.) κάθε αναγκαία πληροφορία ή στοιχείο σχετικά με την άσκηση των αρμοδιοτήτων του, όπως αυτές ορίζονται στο άρθρο 26 του ν. 4957/2022 και να παρίσταται στις συνεδριάσεις του Συμβουλίου Διοίκησης χωρίς δικαίωμα ψήφου, εφόσον του/της ζητηθεί από το Σ.Δ.

# Δ. ΔΗΜΟΣΙΟΤΗΤΑ

Η παρούσα πρόσκληση εκδήλωσης ενδιαφέροντος δημοσιεύεται στην ιστοσελίδα του Α.Ε.Ι. http://www.uoi.gr., στο πρόγραμμα «ΔΙΑΥΓΕΙΑ» και αποστέλλεται μέσω ηλεκτρονικού ταχυδρομείου σε όλα τα μέλη Δ.Ε.Π. της Σχολής.

# Ως καταληκτική ημερομηνία υποβολής υποψηφιοτήτων ορίζεται η 6η Ιουνίου 2023, ημέρα Δευτέρα και ώρα 14:00.

# Συνημμένα:

Αίτηση υποψηφιότητας (υπόδειγμα)

|  |  |
| --- | --- |
| **Εσωτερική Διανομή**:- Γραμματεία Πρυτανείας- Αντιπρυτάνεις - Γραμματεία Συμβουλίου Διοίκησης - Γραμματεία Συγκλήτου - Γραμματεία Σχολής Κοινωνικών Επιστημών- Διεύθυνση Διοικητικού | ΗΠρύτανηςΆννα Κ. Μπατιστάτου |

|  |  |
| --- | --- |
| **Α Ι Τ Η Σ Η**ΕΠΩΝΥΜΟ:…………………………………………………ΟΝΟΜΑ:…………………………………………………….ΠΑΤΡΩΝΥΜΟ:…………………………………………….ΗΜΕΡ. ΓΕΝΝΗΣΗΣ:……………………………………..ΙΔΙΟΤΗΤΑ:…………………………………………………..Α.Δ.Τ.:………………………………………………………..E-mail:………………………………………………………..ΤΗΛΕΦΩΝΟ:……………………………………………….**Θέμα:** *Υποψηφιότητα για το αξίωμα του/της Κοσμήτορα της Σχολής Κοινωνικών Επιστημών του Πανεπιστημίου Ιωαννίνων.***Συνημμένα:**α) Αντίγραφο Δελτίου Αστυνομικής Ταυτότητας ή Αντίγραφο Διαβατηρίου.β) Υπεύθυνη Δήλωση ότι δεν συντρέχουν στο πρόσωπο μου κωλύματα εκλογιμότητας.γ) Σύντομο Βιογραφικό Σημείωμα,*(προαιρετικό)*δ) Πρόταση του υποψηφίου για την ανάπτυξη των εκπαιδευτικών, ερευνητικών και λοιπών δραστηριοτήτων της Σχολής και τωνεπιμέρους ακαδημαϊκών μονάδων τηςσύμφωνα με το στρατηγικό σχέδιο του Α.Ε.Ι., την Εθνική Στρατηγική για την Ανώτατη Εκπαίδευση και την Εθνική ΣτρατηγικήΈρευνας, Τεχνολογικής Ανάπτυξης και Καινοτομίας. | **Π Ρ Ο Σ****ΤΟ ΣΥΜΒΟΥΛΙΟ ΔΙΟΙΚΗΣΗΣ ΤΟΥ****ΠΑΝΕΠΙΣΤΗΜΙΟΥ ΙΩΑΝΝΙΝΩΝ**Με την παρούσα αίτηση:α) υποβάλω υποψηφιότητα για το αξίωμα του/της Κοσμήτορα της Σχολής Κοινωνικών Επιστημών του Πανεπιστημίου Ιωαννίνων σύμφωνα με την ισχύουσα νομοθεσία στο πλαίσιο της αριθμ. 16062/02.05.2023 πρόσκλησης εκδήλωσης ενδιαφέροντος.β) αποδέχομαι τους όρους συμμετοχής στην παρούσα και δηλώνω ότι γνωρίζω τις υποχρεώσεις που απορρέουν από την ιδιότητα του/της Κοσμήτορα, σύμφωνα με τα άρθρα 25-26 του ν. 4957/2022.γ) δηλώνω ότι συναινώ στη συλλογή και επεξεργασία των προσωπικών δεδομένων μου, όπως αυτά αναφέρονται στην παρούσα αίτηση και στα συνυποβαλλόμενα με αυτήν δικαιολογητικά αποκλειστικά για την αξιολόγηση της αίτησής μου στο πλαίσιο της διαδικασίας της αριθμ. 16062/02.05.2023 πρόσκλησης εκδήλωσης ενδιαφέροντοςΤόπος / Ημερομηνία:…………………, …/…/…. Ο Αιτών / Η Αιτούσα……………………………………. |